**№2 «Бөбек» санаториялық балабақшасы КММ**

***« Ұлттық нақыштағы киімдер.»***

**Тәрбиеші:Сүлейменова Б**

**2019жыл**

**Білім беру саласы:** Шығармашылық

**Ұйымдастырылған оқу қызметі:**Аппиликация

**Тақырыбы:** Ұлттық нақыштағы киімдер.

**Мақсаты:**

**Білімділік:**Оюдың түрлерін және шығу тарихын әңгімелеу.Қазақтың ұлттық ою-өрнектерімен таныстыра отырып камзол мен сәукелені және де көйлекті әшекейлетуге үйрету.Балаларды қазақтың ұлттың киімі – камзол мен таныстыру және оны ою-өрнектермен әшекейлей білуге үйрету.

**Дамытушылық**:Ұлттың сәндік қолданбалы өнерге деген қызығушылықтарын арттыру және көркемдік талғамын дамыту. Ұсақ қол маторикасын дамыту.

**Тәрбиелік**:Балаларды өрнектерді дұрыс орналастыра білуге жаттықтыру, оның жапсыру жолдарын менгерту, әсемдікті сезіне білуге тәрбиелеу.Бір-біріне мейірімді, қамқор болуға тәрбиелеу.

**Қолданылатын көрнекі құралдар**: қазақтың ұлттық ою- өрнегі және қазақтың ұлттың киімі - камзолдың суреті.

**Қажетті құрал-жабдықтар**: ақ қағаз, қайшы желім

**Сөздік жұмыс**: қамзол, әшекей, әшекейлендіру.

**Билингвальды компонент** Көйлек-платья, көктем – весна.

**Шаттық шеңбері:**

Күннің көзі ашылсын,  
Көкке шуақ шашылсын.  
Құтты қонақ келіпті,  
Төрімізге еніпті.  
Амандасу үлкенге,  
Тәрбиенің басы ғой.  
Ал, қанекей бәріміз,  
Сәлем дейік үлкенге.  
Сәлеметсіздерме апайлар,  
Еліміз аман болсын!  
Аспанымыз ашық болсын!  
Мейрімді болайық!  
Деніміз сау болсын!  
Балабақшамыз жайнай берсін!  
Бәріміз дос болайық!  
Достарымыз көп болсын!

-Қазір жылдың қай мезгілі?

-Көктем мезгілінде неше ай бар?

-Көктем мезгілінің ерекшіліктерін кім атап береді?

-Көктеммен бірге қандай мейрамдар келді?

-Ұлыстың ұлы мерекесі Наурыз келе жатыр екен. Наурыз - қазақтың жаңа жыл мерекесі. 21-22 наурызда күн мен түн теңеледі.Адамдар Наурызға дайындалады. Адамдар үйлерінде дастархан жайады. Ән шырқап, би билеп, ойын ұйымдастырады екен,- балалар.

-Енді сендер балалар қазақтың қандай ұлттық киімдерін білесіңдер?

-Әйел киімдерінің әр аймақта әр түрлі үлгілер мен әр алуан атаулар бар. Солардың ішінде қазақ елінің бәріне тән түрлері: көйлек, кимешек, сәукеле, қамзол, етік, кебіс-мәсі, көкірекше сияқты заттар.Қамзол (камзол)—әйелдер ұлт киімінің бір түрі, оны көйлек сыртынан киеді. Ол барқыт, пүліш, мақпал сияқты асыл, сапалы кездемелерден тігіледі. Қамзолды кей жерлерде «жеңсіз бешпент» немесе «кәзекей» деп те атайды. Қамзолда  жең де, жаға да болмайды және де екі өңірі тек тыс пен астарлан тұрады екен.

-Балалар осы ұлттық киімді немен безендірген?

Ою-өрнекпен.

-Ендеше экранға назар аударайық, ою деген не және оның қандай түрлері болады екен үйреніп алайық.

-Ою-өрнек күнделікті өмірде пайдаланып жүрген заттарда көп кездеседі.

Тәрбиеші: балалар сендер білесіңдер ме, Ою- өрнектерді қайда қолданады?

Ертеде халқымыз тұтынған нәрселердің бәрін оюмен әшекейлеп безендірген.

Ою бір нәрсенің пішінін білдіреді,қандай өрнекті болмасын адам баласы өзін қоршаған дүниеден алған .Әр өрнектің өзіндік сыры бар. Олардың мәні мен мақсатына қарай ою-өрнек бірнеше бөліктерге бөлінеді.

Аспан әлеміне қатысты ою-өрнектер болады екен: айшық, жұлдыз,жұлдызша.

Жан-жануарлар дүниесіне қатысты оюлар: ботагөз, қошқар мүйіз, бұғы мүйіз, түйе табан, бота мойын.т.б

Құстарға байланысты: құс қанаты, құс тұмсық,т.б

Жер,су,өсімдіктерге байланысты:бүршік, гүл, қайнар, айшық.жұлдызша,толқын.

Құрал-жабдықтарға байланысты ою-өрнектер:балта,тарақ.

Геометриялық денелерге байланысты: тұмарша, шеңбер, шимай,ирек.т.б

Тосын сый

Қонаққа Айсұлу келеді.

* Балалар сендер маған көмектесіңдерші?

Бүгін Наурыз мерекесіне арналған мерекелік салтанатқа баратын едім құрбыларымен бірге , менде сәнді көйлек, сәукеле мен камзол болғанмен құрбыларымда болмай тұр.Сендер маған сол көйлек , сәукеле мен камзолды жасап бере аласыңдар ма?

-Иә

**Дамыта оқыту технологиясы бойынша «топтау» әдісі арқылы 3 топта жұмыс жасаймыз.**

1-топ:Қыздарға арналған көйлекті түтікше қиындысымен жапсырамыз.

2-топ: Қыздарға арналған камзолды қалдық жіптерден әшекейлейміз.

3-топ:Қыздарға арналған сәукелені моншақ биссермен әшекейлейміз.

**Желім жағу реті тәртібі:**

-Сол қолымызбен қағазды жоғарғы жағынан ұстап тұрамыз.

-Оң қолыммен оңтайлы қимылдап, қағаздың ортасынан шетіне қарай желім жағамыз.

-Қағаз парағының жоғары бөлігіне желім жаққанда оң қолыммен оның жоғары шетіне қарай жағамыз.

-Балалар рахмет сендерге камзолда , көйлекті өте әдемі шықты.Енді мен құрбыларыма апарып берейін.Наурыз мерекесіне бірге баратын болдық.Қош. сау болыңдар.

**Сергіту сәті:**

«Қара жорға» биі.

***Дидактикалық ойын:***

«Қазақтың ұлттық киімдерін ата?»

Мақсаты:Балаларды ұлттық киім түрлерімен таныстыру.

Дархан:  Ою-өрнек әлемі  
 Бүгінгі күндей сақталған.  
 Күнде көріп жүреміз,  
 Ұрпақтарға жалғасқан.

Рамазан: Аңыз болып жоғалмай сан ғасырға,  
 Салт -дәстүрі , халқымның жалғасуда.  
 Қошқар мүйіз оюы сәндікпенен,  
 Көз тартып, ұрпақтарға жалғасуда .

-Бүгін бізге қонаққа кім келді?

- біз камзолды немен сәндеуді үйрендік?

- ою –өрнектередің қандай түрлері бар екен?

- бүгінгі ұйымдастырылған оқу қызметінде не ұнады?

Бүгінгі ұйымдастырылған оқу қызметінен қандай әсер алдыңдар?

**Күтілетін нәтиже:**

**Біледі:** Балалар ою-өрнектердің атын біледі.

**Игереді:** Камзолмен танысып,оны түрлі әдіс-тәсілдер арқылы әшекейлеуге үйренді.

**Меңгереді:** Балалар ою-өрнектің шығу тарихымен танысты, ою-өрнек туралы тақпақтар айта білді.